Κύπελλο Πρωταθλητριών Ευρώπης στην καλαθοσφαίριση 1989-90

Το Κύπελλο Πρωταθλητριών ομάδων Ευρώπης καλαθοσφαίρισης αντρών 1989-90 διεξήχθη για τρίτη συνεχόμενη χρονιά σε τρεις φάσεις. Την προ-προκριματική (δύο γύρων), την προκριματική φάση του ομίλου (οκτάδα) και την τελική φάση του φάιναλ-φορ. 

Αυτή τη φορά, ως έδρα της τελικής φάσης ορίστηκε από τη FIBA το κλειστό Πρίνθιπε Φελίπε της Ισπανικής πόλης Σαραγόσα, για το τριήμερο 17-19 Απριλίου του 1990.

Τον τίτλο της πρωταθλήτριας Ευρώπης (για δεύτερη συνεχή χρονιά) κατέκτησε η Γιουγκοσλαβική Γιουγκοπλάστικα (σήμερα Σπλιτ).

Προ-προκριματική φάση 
 1ος γύρος:
Κομοντόρε Χέλντερ (Ολλανδία)-Στάινερ Μπαϊρόιτ (Δυτική Γερμανία) 99-75 και 79-97, Παρτιζάνι Τιράνων-Μάες Πιλς Μέχελεν Βελγίου 68-89 και 64-113, Στρόιτελ Κιέβου-Τσέπελ Βουδαπέστης (Ουγγαρία) 131-98 και 97-94, Ετζατζιμπάσι (Τουρκία)-Λεχ Πόζναν (Πολωνία) 61-100 και 85-79, Μπράκνελ (Αγγλία)-Κέφλαβικ (Ισλανδία) 144-105 και 106-91, Μπενφίκα Λισσαβόνας-Φίλιπς Ολύμπια Μιλάνο 99-112 και 73-92, Ελσίνκι-Πυγί (Ελβετία) 87-90 και 90-104, Τάμπυ (Σουηδία)-Μπάνικ Τσίγκελ (Πριέβιντζα) (Τσεχοσλοβακία) 83-71 και 61-95, Κεραυνός (Κύπρος)-Μπάλκαν Μπότεβγκραντ (Βουλγαρία) 87-105 και 75-84, Χίϕενεχ (Χέφινγκεν) (Λουξεμβούργο)-Κλοστερνόιμπουργκ (Αυστρία) 81-89 και 101-98, Σκόβλουντε (Δανία)-Λίβινγκστον (Σκωτία 92-74 και 59-86.

 2ος γύρος: 
Κομοντόρε-Μάες Πιλς 99-70 και 70-84, Στρόιτελ-Λεχ Πόζναν (στη μεγάλη έκπληξη) 104-88 και 84-101, Μπράκνελ-Φίλιπς 95-115 και 103-127, Πυγί-Λιμόζ 95-115 και 102-127, Μπάνικ-Μπαρτσελόνα 74-85 και 71-93, Μπάλκαν-Άρης Θεσσαλονίκης 91-107 και 88-119, Κλοστερνόιμπουργκ-Μακάμπι Τελ-Αβίβ 84-103 και 62-86, Λίβινγκστον-Γιουγκοπλάστικα 74-97 και 65-122.

Βαθμολογία ομίλου 

 Οι τέσσερις πρώτες ομάδες της κατάταξης προκρίθηκαν στο final four της Σαραγόσα.

Το φάιναλ-φορ της Σαραγόσα 
Από τις ομάδες που προκρίθηκαν, μόνο ο Άρης είχε καταφέρει να δώσει το «παρών» για τρίτη συνεχόμενη χρονιά. 

Η αντίπαλός του στον ημιτελικό Μπαρτσελόνα ήταν ιδιαίτερα φορμαρισμένη και φαβορί για την κατάκτηση του τίτλου, καθώς έπαιζε σε ισπανικό έδαφος, κάτι που δυσχέραινε επιπλέον το έργο των παικτών της Ελληνικής ομάδας. Από την άλλη μεριά, η κάτοχος του τρόπαιου Γιουγκοπλάστικα θα είχε λιγότερα προβλήματα κόντρα στη Λιμόζ που ήταν σαφώς υποδεέστερη.

Αναλυτικά τα αποτελέσματα:

Ημιτελικοί 
 Μπαρτσελόνα (Αϊτο Ρενέσες)-Άρης (Γιάννης Ιωαννίδης) 104-83 (ημίχρονο 45-36)

Μπαρτσελόνα: Αντρές Χιμένεθ 13, Κόστα 6 (2), Ρουίθ, Ιγνάθιο Σολοθάμπαλ 6 (2), Γιόπις, Κρέσπο 6 (2), Όντιν Τζέιμς Νόρις 12 (14 ρ.), Γουντ 14, Κ. Μαρτίνεθ 2, Χουάν Αντόνιο Σαν Επιφάνιο 24 (1), Φερράν Μαρτίνεθ 21.

Άρης: Βασίλης Λυπηρίδης 2, Παναγιώτης Γιαννάκης 15 (2), Νίκος Γκάλης 26, Μάϊκλ Τζόουνς 21 (2), Μιχάλης Ρωμανίδης, Τσιρακίδης, Νίκος Φιλίππου, Μάνθος Κατσούλης, Γιώργος Δοξάκης, Μπαλτατζής, Στόγιαν Βράνκοβιτς 13  (9 ρ.)

 Γιουγκοπλάστικα (Μπόζινταρ Μαλίκοβιτς)-Λιμόζ (Μισέλ Γκομέζ) 101-88 (ημ. 51-44)

Γιουγκοπλάστικα: Σρετένοβιτς 7 (1), Περάσοβιτς 24 (2),  Παβίτσεβιτς, Τόνι Κούκοτς 16 (2), Σόμπιν 4, Τόμιτς, Ναουμόφσκι, Τάμπακ 2, Ντούσαν Ιβάνοβιτς (αρχηγός) 20, Ζόραν Σάβιτς 16, Ντίνο Ράτζα 10, Νάγκλιτς.

Λιμόζ: Βερόβ, Ζυλιάν 6 (2) Ρισάρ Ντακουρί 4, Μπρουκς 19, Οστρόφσκι 21, Ντανσί 3 (1), Κόλινς 18, Βαλερί Ντεμορί 12, Βεστρίς, Ντεϊγκέρς.

Τελικοί 

Στο μεγάλο Τελικό η Γιουγκοπλάστικα αποδείχτηκε ανίκητη, αφού επικράτησε σχετικά εύκολα της Μπαρτσελόνα, παρά το γεγονός ότι την αντιμετώπισε μέσα σε ισπανικό έδαφος, και διπλασίασε τις επιτυχίες της στο θεσμό, μετά την πρώτη της κατάκτηση του τροπαίου την προηγούμενη χρονιά, το 1989. Από την άλλη, ο Άρης, εμφανώς πιο αδύναμος από ότι στη Γάνδη και το Μόναχο, υπέκυψε στον ενθουσιασμό των «σκληρών» της Λιμόζ στον μικρό τελικό.

 1η - 2η θέση (διαιτήτευσαν ο Πολωνός Βίεσλαβ Ζιχ και ο Ιταλός Πάολο Τζανόν): Μπαρτσελόνα-Γιουγκοπλάστικα 67-72 (ημίχρονο 36-40)

 3η - 4η θέση (διαιτητές ο Σοβιετικός Μιχαήλ Νταβίντοφ και ο Φινλανδός Γιούγκεμπραντ): Άρης-Λιμόζ 91-103 (ημ. 51-54)

Σκόρερ 
Ο Νίκος Γκάλης κυριάρχησε, με συνολικά 567 πόντους σε ολόκληρη τη σεζόν.

Προκριματική φάση 
Γκάλης 497, Αντονέλο Ρίβα (Φίλιπς Μιλάνο) 379, Μπομπ Μάκαντου (Φίλιπς) 341, Μ.Τζόουνς (Άρης) 322, Ντορόν Τζάμσι (Μακάμπι) 307, Ντούσαν Ιβάνοβιτς 295, Τοργκόφσκι 283.

Φάιναλ-Φορ 
Γκάλης 70, Μ. Τζόουνς 50, Οστροφσκί 47, Μπρουκς 45, Κόλινς 44, Κούκοτς 36, Επιφάνιο 34.

Κατάταξη

Πηγές 
«100 χρόνια μπάσκετ 1891-1991»
Περιοδικό «Τρίποντο»

1990
Ευρωλιγκα ανδρων
Ευρωλιγκα ανδρων
Ευρωλιγκα ανδρων